Shanghainesisk

Shanghainesisk (kinesisk: 上海閒話, [z̥ɑ̃̀héɦɛ̀ɦʊ̀]  på shanghainesisk, pinyin: Shànghǎihuà), eller shanghaidialekt (forenklet kinesisk: 上海话 eller 沪语; tradisjonell kinesisk: 上海話 eller 滬語), er en dialekt innen wu-kinesisk, og tales i Shanghai og i tilgrensende områder. Uttrykket «shanghainesisk» kommer fra engelsk («Shanghainese»).

Shanghainesisk er en representativ underdialekt av nordlig wu, og tales av over 14 millioner.

Status
Shanghainesisk har ingen offisiell status. Shanghais administrasjons- og undervisningsspråk er standardmandarin. Selv om shanghainesisk lenge hadde en temmelig høy status, synes språket å tape terreng. Det finnes en tradisjonell form for kinesisk opera som fremføres på shanghainesisk (hùjù 沪剧), men det finnes lite eller ingen popmusikk på språket.Jos Gamble: Shanghai in Transition. Changing Perspectives and Social Contours of a Chinese Metropolis. RoutledgeCurzon, London / New York 2003, s. 88. Siden 1990-årene er bruken av det i radio blitt heller sporadisk. 

Ved tilflytningen fra andre deler av Kina og ved innflytelsen fra standardkinesisk gjennomgår shanghainesisk raske og stadige endringer i glosetilfang og syntaks. Mange språkforskere gir derfor opp shanghainesisk som representativt forskningsobjekt som wu-språk, og forholder seg derfor i stedet til wu-dialektene som tales i Suzhou eller Wenzhou. For mange unge mennesker i Shanghai er førstespråket blitt mandarin.Jerry Norman: Chinese. Cambridge University Press 1988, s. 249;Ping Chen: China. In Andrew Simpson (utg.): Language and National Identity in Asia. Oxford University Press 2007; her s. 158f.;S. Robert Ramsey: The Languages of China. Princeton University Press 1987, s. 90;Jos Gamble: Shanghai in Transition. Changing Perspectives and Social Contours of a Chinese Metropolis. RoutledgeCurzon, London / New York 2003, s. 82–84, 97;Hanchao Lu: Beyond the Neon Lights. Everyday Shanghai in the Early Twentieth Century. University of California Press 2004, s. 53–55.

Referanser

Lydkurs
Lance Eccles: Shanghai Dialect: An Introduction to Speaking the Contemporary Language. Dunwoody Press, 1993. ISBN 1-881265-11-0. 230 pp + compact audio cassette. (An introductory course in 29 units).

Kategori:Wu
Kategori:Tonespråk
Kategori:Shanghai